Държавен вестник, бр. 11, 2013 г., стр. 48

СТР.  48	
Д Ъ Р Ж А В Е Н  В Е С Т Н И К 	
БРОЙ  11
да уведомите за прекарани в миналото заболявания лекуващия лекар, както и за инциденти при подобни 
предходни изследвания.
Възможни инциденти по време на бронхоскопията и след нея:
Въпреки пределната концентрация на екипа по време на изследването може да се стигне до инциденти, 
които най-често се откриват и отстраняват веднага. Това са:
· Повишаване на артериалното налягане, което да предизвика кървене, изискващо непосредствена ас-
пирация. Може да се наложи интубация с ригиден бронхоскоп или интубационна тръба, за да се овладее 
кървенето. Изключително рядко, при невъзможност да се спре по ендоскопски път кървенето, се налага опе-
ративна намеса за лигиране (връзване) на кървящия кръвоносен съд или отстраняване на кървящия сегмент 
или дял от дроба. Може да се наложи преливане на кръв или кръвозаместващи течности.
· Може да се наранят съседни органи (напр. кръвоносни съдове, нерви, хранопровод) при извършване на 
бронхологични процедури, ако патологичния процес е в непосредствена близост до тях или ги обхваща. Рис-
кът се повишава при предхождащи операции на гръдната клетка, сложни анатомични съотношения, вродени 
малформации, при обширни възпалителни промени или тежки сраствания.
· Рядко може да се травмират лигавицата на носа и гласни връзки от неизбежния натиск по време на 
изследването с бронхоскопа. Те се появяват най-често веднага след изследването и обикновено отзвучават без 
да се взимат медикаменти от няколко часа до ден след бронхоскопията.
· Може да възникнат пристъпи на задух или спастична кашлица по време на изследването. Преодоляват 
се с допълнителна локална анестезия и подаване на кислород с маска или катетър.
· Когато при различни бронхологични манипулации попадне въздух в гръдната кухина се образува пнев-
моторакс. Това може да затрудни кръвообращението и дишането Ви. Лечението е да се постави специален 
пластмасов (дренажен) катетър в гръдната половина, където е възникнал пневмоторакса и  се включи на 
аспирация за няколко дни. 
· Ако влезе въздух в кръвоносен съд при извършване на бронхологична манипулация може да възникне 
въздушна емболия; изразяваща се по-специално с изтръпване на кожата и болки в раменете, които по пра-
вило изчезват след няколко часа. Тя се лекува чрез поставяне в специално положение – Тренделенбург.
Всички усложнения, макар и много рядко, могат да наложат приемане в спешно и интензивно клиника/
отделение/сектор, където да се извършват реанимационни грижи.
Поинтересувайте се след бронхоскопията, преди напускане на ендоскопския кабинет /отделение за:
Кога е възможно да се пият течности и да се поема храна?
Трябва ли да се пият нови лекарства? Какви и колко време?
Колко време трябва да почивате (да лежите) след манипулацията?
Трябва ли да се промени начинът Ви на живот?
Откога можете да започнете отново работа/училище?
Необходими ли са контролни прегледи и кога?
Медицинска торакоскопия
Извършва се под местна анестезия/упойка или под обща анестезия/упойка;
По време на извършване се контролира (мониторира) сърдечната дейност, пулс, О2 SAT (насищане с О2 
на артериалната кръв).
Влиза се в плевралната кухина с торакоскоп през един или повече разреза, създава се плевмоторакс, след 
което се оглежда плевралната кухина и се взимат биопсии.
След биопсиите, по преценка на оператора, може да се извърши талк плевродеза  (за ликвидиране на 
плевралния излив при злокачествени заболявания).
Усложнения и инциденти, които могат да се случат по време и след извършването на процедурите.
Въпреки пределната концентрация и опитността на екипа, по време на манипулациите и след тях, могат 
да се получат следните усложнения, които най-често се откриват веднага и се корегират: 
· Прилошаване, виене на свят и колабиране (ваго-вазална реакция) – може да се избегне при приложение 
на субкутанен  Атропин.
· Пневмоторакс (навлизане на въздух в плевралното пространство). Това  усложнение ще затрудни диша-
нето ви. Устанавява се с рентгеново изследване и се коригира с поставянето на пластмасов дрен.
· Подкожен емфизем – навлизане на въздух в подкожната тъкан. Появява се хрущене при натиск върху 
кожата, постепенно изчезва спонтанно.
· Хематом на гръдна стена. Получава се при убождане  междуребрен кръвоносен съд  и изливане на кръв 
в подкожната тъкан.
· Хемоторакс (изливане на кръв в плевралното пространство). Получава се при наранявяне на кръво-
носни междуребрени съдове или след биопсия. Установява се с рентгеново и/или ехографско изследване и 
плеврална пункция. Лекува се с поставянето на плеврален дрен или оперативно (торакотомия).
След изписването в следващите три дни, ако не сте настанени в друго лечебно заведение и получите задух, 
кръвохрачене, болки веднага се явете на контролен преглед при лекуващия ви лекар.